Presný termín zatvorenia továrne zatiaľ nie je stanovený, vedenie spoločnosti však s podnikovou radou momentálne rokuje o sociálnom pláne pre postihnutých zamestnancov. Tento rok ešte výroba pobeží naplno, oznámil obchodný riaditeľ továrne Ernst Klicka.
Dôvodom zatvorenia prevádzky je klesajúci trh margarínov v Európe. V budúcnosti by mali približne 50 % doterajšej ročnej produkcie továrne vo výške 26 000 ton prevziať iní rakúski výrobcovia, o všetkom však podľa Klicka zatiaľ len rokujú.
Továreň so 107-ročnou tradíciou doteraz vyrábala rastlinné maslá a jedlé oleje značiek Rama, Thea, Becel, Vita, Ceres a Bona ako aj časť majonéz značky Kuner. Spoločnosť už pri prezentácii bilancie za rok 2001 vo februári informovala, že diskutujú o zatvorení továrne.